**zmei**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ne mai trebuie un bazar gratuit

să le avem pe toate în poezia

care străbate

mintea celor ce păzesc

tunelul la ieșire

atâția ochi oripilați

munți din flori ornamentale

colorate în lipsa pensulei

cu oje și rujuri

sau diferite substanțe împrumutate

de prin vecini

atâtea verbe suprasolicitate

împodobite pentru crăciunul de zi cu zi

sau de sezonul cald

dulce sau umed

printre rechini și balene

în depărtări castele de pluș

ca orizont

imagini abstracte

printre

zei și zeițe

prințese ce învârt pe degete

metafore și idei

dar nu-și mai zăresc panicate

chipul în apa tulburată

de zmei